Na osnovu Poglavlja IV., Odjeljak A člana 23. Ustava Bosansko–podrinjskog kantona Goražde („Službene novine Bosansko-podrinjskog kantona Goražde“, broj: 8/98, 10/00 i 5/03) i člana 106. Poslovnika Skupštine Bosansko-podrinjskog kantona Goražde („Službene novine Bosansko–podrinjskog kantona Goražde“ broj: 10/08), Skupština Bosansko–podrinjskog kantona Goražde, na svojoj ............... redovnoj sjednici, održanoj dana ................... godine, **d o n o s i:**

**Z A K O N**

**O IZMJENAMA I DOPUNAMA ZAKONA O IMOVINI**

**BOSANSKO-PODRINJSKOG KANTONA GORAŽDE**

**Član 1.**

Ovim Zakonom vrše se izmjene i dopune Zakona o imovini Bosansko-podrinjskog kantona Goražde („Službene novine Bosansko-podrinjskog kantona Goražde“, broj: 5/11), tako što se Član. 11 mijenja i glasi:

„Član 11.   
(Način raspolaganja imovinom Kantona koja se ne koristi)

Raspolaganje imovinom Kantona vrši se putem redovnog raspolaganja, koje podrazumijeva raspolaganje na način propisan Zakonom o stvarnim pravima („Službene novine Federacije Bosne i Hercegovine“, broj: 66/13 i 100/13) i podzakonskim propisima donesenim na osnovu istog, ukoliko nije drugačije određeno posebnim zakonom.

**Član 2.**

Član 12. se briše

**Član 3.**

Član 13. Zakona o imovini Bosansko-podrinjskog kantona Goražde mijenja se i glasi:

„Član 13.  
(Neposredna pogodba i neposredna zamjena nekretnina)

(1) Prodaja odnosno opterećenje pravom građenja nekretnina u vlasništvu Kantona se izuzetno može izvršiti neposrednom pogodbom za potrebe izgradnje:

a) vojnih objekata i objekata za potrebe državnih organa i radi obavljanja njihovih nadležnosti,

b) objekata za potrebe stranih diplomatskih i konzularnih predstavništava, njihovih organizacija i specijalizovanih agencija, kao i organizacija i specijalizovanih agencija Ujedinjenih Nacija,

c) objekata komunalne infrastrukture,

d) objekata vjerskih zajednica, i

e) radi oblikovanja građevinske čestice.

(2) Dopuštena je i neposredna zamjena nekretnine u vlasništvu Kantona za nekretninu približno iste vrijednosti u vlasništvu druge osobe.“

**Član 4.**

Član 14., član 15., član 16. i član 17. brišu se.

**Član 5.**

Postupci raspolaganja imovinom Kantona započeti prije stupanja na snagu ovog Zakona će se okončati po odredbama koje su važile do dana stupanja na snagu ovog Zakona.

**Član 6.**

Ovaj Zakon stupa na snagu osmog dana od dana objavljivanja u „Službenim novinama Bosansko-podrinjskog kantona Goražde“.

Broj: 01- /15 PREDSJEDAVAJUĆA

Datum: \_\_\_\_\_\_\_\_\_\_\_\_\_\_\_2015. godine SKUPŠTINE

G O R A Ž D E Aida Obuća